หุ้นสหรัฐปิดบวกเล็กน้อย
ตลาดหุ้นสหรัฐปิดบวกเล็กน้อยดาวโจนส์ เพิ่มขึ้น 12.25 จุด  ขณะที่ราคาน้ำมันดิ่งกว่า 3 ดอลลาร์
4 ต.ค. 2555

ตลาดหุ้นสหรัฐปิดบวกเล็กน้อยดาวโจนส์ เพิ่มขึ้น 12.25 จุด  ขณะที่ราคาน้ำมันดิ่งกว่า 3 ดอลลาร์       ตลาดหุ้นสหรัฐฯวานนี้(3ต.ค.) ปิดบวกเล็กน้อย จากข้อมูลที่ยืนยันถึงการเติบโตภาคบริการและการจ้างงานเดือนกันยายน ที่ดีเกินคาดหมายของอเมริกา       ดัชนีหุ้นดาวโจนส์ เพิ่มขึ้น 12.25 จุด (0.09 เปอร์เซ็นต์) ปิดที่ 13,494.61 จุด แนสแดค เพิ่มขึ้น 15.19 จุด (0.49 เปอร์เซ็นต์) ปิดที่ 3,135.23 จุด เอสแอนด์พี เพิ่มขึ้น 5.24 จุด (0.36 เปอร์เซ็นต์) ปิดที่ 1,450.99 จุด ขณะที่ราคาน้ำมันดิ่งกว่า 3 ดอลลาร์ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 3.75 ดอลลาร์ ปิดที่ 88.14 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.40 ดอลลาร์ ปิดที่ 108.07 ดอลลาร์ต่อบาร์เรล